দাওয়াত দিয়ে ডেকে জামাইকে পুঁতে ফেলল শ্বশুরবাড়ির লোকজন | bdsaradin24.com দাওয়াত দিয়ে ডেকে জামাইকে পুঁতে ফেলল শ্বশুরবাড়ির লোকজন | bdsaradin24.com
দাওয়াত দিয়ে ডেকে জামাইকে পুঁতে ফেলল শ্বশুরবাড়ির লোকজন
আইন-আদালত | 2019, June 03 07:46 pm
বাগেরহাটের কচুয়া উপজেলায় শ্বশুরবাড়ি বেড়াতে গিয়ে আজিম (২৫) নামের এক যুবক খুনের ঘটনায় জড়িত অভিযোগে নারীসহ তিনজনকে গ্রেফতার করেছে পুলিশ।
গ্রেফতারকৃতরা হলেন মো. বিপ্লব মোল্লা (২৫), তার স্ত্রী রিনা বেগম (২০) ও তার কিশোর শ্যালক। তাদের বাড়ি পাবনার সদর উপজেলার মিনদাহ গ্রামে। পরে তাদের দেয়া তথ্য অনুযায়ী উপজেলার ছোট চরকাঠি গ্রামে মাটির নিচে পুঁতে রাখা নিহত আজিমের দেহাবশেষ উদ্ধার করেছে পুলিশ। নিহত আজিম সুনামগঞ্জের তাহেরপুর উপজেলার কাউকান্দি গ্রামের মো. মনজুল হকের ছেলে। তিনি ঢাকার একটি পোশাক কারখানার কর্মী ছিলেন।
সোমবার দুপুরে বাগেরহাটের পুলিশ সুপারের কার্যালয়ে প্রেস ব্রিফিংয়ে সাংবাদিকদের এসব তথ্য জানান পুলিশ সুপার পঙ্কজ চন্দ্র রায়।
পুলিশ সুপার পঙ্কজ চন্দ্র রায় বলেন, মূলত দাওয়াত দিয়ে ডেকে নিয়ে জামাইকে হত্যা করে শ্বশুরবাড়ির লোকজন। এক বছর আগে শ্বশুরবাড়িতে দাওয়াত খেতে গিয়ে হত্যার শিকার হন আজিম। তাকে কচুয়া উপজেলার ছোট চরকাঠি গ্রামে বসে পরিকল্পিতভাবে হত্যা করে শ্বশুরবাড়ির লোকজন। পরে তার লাশ গুম করতে বাড়ির পাশে মাটির নিচে পুঁতে রাখেন তারা। প্রাথমিক জিজ্ঞাসাবাদে এ কথা স্বীকার করেছেন গ্রেফতার তিনজন। এ ঘটনায় কচুয়া থানা পুলিশের উপপরিদর্শক (এসআই) মো. আবুল হাসান বাদী হয়ে হত্যা মামলা করেন।
(লেখাটি পড়া হয়েছে 110 বার)